26. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 356189 της 4/18 Ιουλ. 1985 (ΦΕΚ Β΄ 452) Τροποποίηση απόφασης 348179/13032/14.10.69 εγκ.1000 Υπουργ. Γεωργίας. Έχοντας υπόψη: α)Το Νόμ. 4035/60 «περί μέτρων επέκτασης και βελτίωσης των δενδροκηπευτικών καλλιεργειών και άλλων τινών διατάξεων». β)Το Ν.Δ. 243/69 «περί βελτίωσης και Προστασίας της Αμπελουργικής παραγωγής». γ)Την απόφαση 348179/13032/14.10.69 εγκ. 1000 Υπουρ. Γεωργίας «περί Ίδρυσης και λειτουργίας Ιδιωτικών Φυτωρίων αντιφυλλοξηρικών κλημάτων». δ)Εισήγηση της Υπηρεσίας σχετικά με την ανάγκη συνεχούς και αποτελεσματικού ελέγχου των Μητρικών Φυτειών Αντιφυλλοξηρικών αμπέλων (ιολογικός έλεγχος–ποικιλιακή ταυτότητα κ.λπ.), αποφασίζουμε: 1.(Τροποποιείται η παρ. 2 της 348179/13032/14 Οκτ.-Ι5 Νοεμ. 1969, απόφ., ανωτ. αριθ. 3). 3.Από την παρ. 3 διατηρείται η α΄ υποπαράγραφος και διαγράφονται η β΄ και γ΄ περίπτωση που αναφέρονται σε Μητρικές φυτείες. 4.Σε περίπτωση κατά την οποία έχουν δοθεί άδειες δημιουργίας ιδιωτικών Μητρικών φυτειών αντιφυλλοξηρικών κλημάτων, αυτές ανακαλούνται, οι δε φυτείες δια εμβολιασμού μετατρέπονται σε παραγωγικές φυτείες. 5.Κατά τα λοιπά ισχύει η ανωτέρω απόφαση όπως έχει. Η ισχύς της απόφασης αυτής αρχίζει από την ημέρα της δημοσίευσής της στην Εφημερίδα της Κυβερνήσεως. 